Μαρία Άστριντ του Λουξεμβούργου

Η **Μαρία Άστριντ** (λουξ. *Marie Astrid vu Lëtzebuerg*, γενν. 17 Φεβρουαρίου 1954) του Οίκου του Νάσσαου είναι πριγκίπισσα του Λουξεμβούργου.

## Βιογραφία
Γεννήθηκε στις 17 Φεβρουαρίου 1954 στο Κάστρο Μπέρτσντοφ και είναι το μεγαλύτερο παιδί και κόρη του Ιωάννη του Λουξεμβούργου και της Ιωσηφίνας Καρλόττας των Βέττιν, κόρης του Λεοπόλδου Γ¨ του Βελγίου.

Ονομάσθηκε *Μαρία Άστριντ Λιλιάνα Καρλόττα Λεοπολδίνη Βιλελμίνη Ίνγκεμποργκ Αντωνία Ελισάβετ Άννα Αλβέρτα*, προς τιμήν της Παρθένου Μαρίας, της μητρικής γιαγιάς της, της θετής μητρικής γιαγιάς της Λιλιάνας του Ρετύ, της πατρικής γιαγιάς της, της μητέρας της, του μητρικού προ-παππού της Κάρολου, Δούκα του Βέστεργκετλαντ, του μητρικού παππού της, της μητρικής προ-γιαγιά της Ίνγκεμποργκ της Δανίας, της μητρικής προ-γιαγιά της και του μητρικού παππού της.

Ανάδοχοί της ήταν ο εκ μητρός πάππος της, Λεοπόλδος Γ΄ του Βελγίου, και η εκ πατρός μάμμη της Καρλόττα του Λουξεμβούργου.

Η Μαρία Άστριντ σπούδασε στο Λουξεμβούργο και στο Βέλγιο. Έλαβε το πτυχίο της ως εγγεγραμμένη νοσοκόμα το 1974 και τελείωσε την εκπαίδευσή της το 1977, με πιστοποιητικό νοσηλευτικής στην τροπική ιατρική από το Ινστιτούτο *Πρίγκιπας Λεοπόλδος*.

Διετέλεσε Πρόεδρος του Ερυθρού Σταυρού για τη νεολαία του Λουξεμβούργου από το 1970.

## Οικογένεια
Στις 6 Φεβρουαρίου 1982 η Μαρία Άστριντ παντρεύτηκε στο Λουξεμβούργο το δεύτερο εξάδελφο της, Κάρολο Χριστιανό της Αυστρίας, και απέκτησαν πέντε παιδιά:
* Ζίτα (γενν. 1983), παντρεύτηκε τον κόμη Ροδόλφο του Λίμπουργκ-Στίρουμ. Απέκτησαν 3 παιδιά.
* Ιωάννης Κάρολος (γενν. 1985), Αρχιδούκας της Αυστρίας. Νυμφεύτηκε την Αικατερίνη-Ελισάβετ Γουόλκερ και απέκτησαν 2 παιδιά.
* *Χριστόφορος* Ερρίκος Αλέξανδρος Μαρία Μάρκος ντ’ Αβιάνο (γενν. 1988), Αρχιδούκας της Αυστρίας. Νυμφεύτηκε την Αδελαΐδα Μαρία Βεατρίκη Ντράπι-Φις και απέκτησαν 2 παιδιά. 
* *Αλέξανδρος* Έκτορας Μαρία Κάρολος Λεοπόλδος Μάρκος ντ’ Αβιάνο (γενν. 1990), Αρχιδούκας της Αυστρίας.
* *Γαβριέλα* Μαρία Πιλάρ Γιολάντα Ιωσηφίνα Καρλόττα (γενν. 1994), είναι αρραβωνιασμένη με τον Ερρίκο των Βουρβόνων-Πάρμας, γιο του Ερρίκου των Βουρβόνων-Πάρμας (γιο του Μιχαήλ). Απέκτησαν 1 παιδί.

Η Μαρία Άστριντ έγινε ανάδοχος το 1981 του ανιψιού της, Γουλιέλμου Ε΄ του Λουξεμβούργου. Επίσης, το 1991 του Γιόζεφ φον Άουερσπεργκ-Τράουτσον και το 1997 της Άννα Μαρία φον Άουερσπεργκ-Τράουτσον, ανιψιών του συζύγου της.

## Τίτλοι
***17 Φεβρουαρίου 1954 - 6 Φεβρουαρίου 1982**: *Η Βασιλική Υψηλότητα* Πριγκίπισσα Μαρία Άστριντ του Λουξεμβούργου, Πριγκίπισσα του Νάσσαου, Πριγκίπισσα των Βουρβόνων-Πάρμας
***6 Φεβρουαρίου 1982 - μέχρι σήμερα**: *Η Αυτοκρατορική και Βασιλική Υψηλότητα* Αρχιδούκισσα Μαρία Άστριντ της Αυστρίας, Πριγκίπισσα του Λουξεμβούργου, του Νάσσαου και των Βουρβόνων-Πάρμας

### Τιμητικές διακρίσεις
**Λουξεμβουργιανές**

Ως Πριγκίπισσα του Λουξεμβούργου, σε ηλικία 18 ετών:
* : Ιππότης Μεγαλόσταυρου του Τάγματος του Αδόλφου του Νάσσαου
* : Αναμνηστικό Αργυρό Μετάλλιο της Βασιλικής Υψηλότητας του Ο Μέγας Δούκας Ιωάννης (12 Νοεμβρίου 1989).

**Ξένες**
*: Αναμνηστικό Μετάλλιο της 2500ης Επέτειος από την ίδρυση της Περσικής Αυτοκρατορίας (14 Οκτωβρίου 1971).
* : Ιππότης Μεγαλόσταυρου του Τάγματος της Ισαβέλλας της Καθολικής (8 Ιουλίου 1980).

## Πρόγονοι



## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες των Βουρβόνων-Πάρμας
Κατηγορία:Πριγκίπισσες του Λουξεμβούργου
Κατηγορία:Λουξεμβούργιοι ευγενείς